CELEX: C2004/217/47
Language: et
Date: 2004-08-28 00:00:00
Title: Kohtuasi T-205/04: Hagi, mille Alessandro Ianniello esitas 8. juunil 2004 Euroopa Ühenduste Komisjoni vastu

28.8.2004   
            
            
               ET
            
            
               Euroopa Liidu Teataja
            
            
               C 217/26
            
         Hagi, mille Alessandro Ianniello esitas 8. juunil 2004 Euroopa Ühenduste Komisjoni vastu
   (Kohtuasi T-205/04)
   (2004/C 217/47)
   Kohtuasja menetluse keel: prantsuse keel
   Euroopa Ühenduste Esimese Astme Kohus on saanud 8. juunil 2004 hagiavalduse, mille on Euroopa Ühenduste Komisjoni vastu esitanud Alessandro Ianniello, elukoht Brüssel, esindajad Stéphane Rodrigues ja Yola Minatchy, kohtudokumentide kättetoimetamise aadress Luksemburg.
   Hageja palub esimese astme kohtul:
   
               —
            
            
               tühistada ametisse nimetava ametiisiku 18. veebruari 2004. aasta otsus, millega vastati härra Alessandro Ianniello kaebusele ja tühistati tema 1. juuli 2001 kuni 31. detsembri 2002 karjäärihindamise akt;
            
         
               —
            
            
               võtta Euroopa Ühendus lepinguvälisele vastutusele tulenevalt vaidlustatud otsusest ja viivitusest hageja 1. juuli 2001 kuni 31. detsembri 2002 karjäärihindamise akti koostamisel;
            
         
               —
            
            
               mõista hageja kasuks välja hüvitus talle tekitatud kahju eest summas 5000 eurot;
            
         
               —
            
            
               jätta kohtukulud komisjoni kanda.
            
         Õiguslikud alused ja peamised argumendid
   Käesolev hagi on esitatud ametisse nimetava ametiisiku 18. veebruari 2004. aasta otsuse vastu, millega jäeti rahuldamata hageja taotlus vaadata uuesti läbi tema 1. juuli 2001 kuni 31. detsembri 2002 karjäärihindamise akt ja millega ei peetud vajalikuks Välissuhete peadirektoraadi pariteetsele atesteerimiskomisjonile esitatud teatud dokumentide suhtes ametkondliku juurdluse algatamist.
   Oma nõuete toetuseks juhib hageja tähelepanu oluliste menetluspõhimõtete rikkumisele: õigus kaitsele, haldusorgani erapooletus ja kohustus oma toiminguid põhjendada.
   Lisaks eirab vaidlustatud otsus hageja õigust isikuandmete kaitsele, haldusorgani kohustust hoolitseda oma töötajate eest ja hea halduse põhimõtet.